b'\n_START_ARTICLE_\nBes\xc3\xa6ttelsesmuseet (Riga)\n_START_PARAGRAPH_\nBes\xc3\xa6ttelsesmuseet (lettisk: Latvijas Okup\xc4\x81cijas muzejs) er et museum i Riga, der viser historien om Sovjetunionen og Tysklands bes\xc3\xa6ttelse af Letland. _NEWLINE_Museet ligger midt i den gamle bydel i Riga, overfor Sorthovedernes Hus. Bygningen er bygget som museum i sovjetisk arkitektur stil. Der er en vis uenighed om, hvorvidt bygningen b\xc3\xb8r blive st\xc3\xa5ende som den er, som et minde om sovjettiden, eller om den b\xc3\xb8r rives ned og erstattes af en bygning, som passer mere til de historiske omgivelser.\n_START_SECTION_\nBaggrundshistorie\n_START_PARAGRAPH_\nLetland havde 60 \xc3\xa5rs bes\xc3\xa6ttelse og en n\xc3\xa6sten lige s\xc3\xa5 lang periode som sovjetrepublik bag sig da landet igen blev selvst\xc3\xa6ndigt i 4. maj 1990. 15. juni 1940 blev det selvst\xc3\xa6ndige Letland okkuperet af Sovjetunionen og gjort til sovjetrepublik. Pr\xc3\xa6sidenten K\xc4\x81rlis Ulmanis blev deporteret f\xc3\xb8rst til Stavropol i Russiske SFSR og derefter till Gulag i Krasnovodsk i Turkmenske SSR, hvor han d\xc3\xb8de af dysenteri 1942. Flere af regeringsmedlemmerne led samme sk\xc3\xa6bne. Et \xc3\xa5rs tid senere blev Letland besat af Tyskland, da de erobrede omr\xc3\xa5det. Den tyske bes\xc3\xa6ttelse bet\xc3\xb8d at en betydende del af Lettlands j\xc3\xb8der blev deporteret og henrettet. I efter\xc3\xa5ret 1944 blev Lettland igen en del av Sovjetunionen som Lettiske SSR. _NEWLINE_Mange letter blev deporteret til Gulag efter krigen. 25. marts 1949 var den store deportationsdag.'